बोरोन

बोरोन छगु रासायनिक तत्त्व ख। थुकिया चिं B व परमाणु ल्याः ५ दु। थुकिया क्रिस्टलाइन रुपय् थ्व छगू भंगु (brittle), खिउँगु,झःझः धाःगु (lustrous) मेतालोइद जुइ; थुकिया अनाकार रुपय् थ्व सियुगु चुं(brown powder)या रुपय् दयाच्वनि। बोरोन पुचःया दकलय् याउंगु (lightest) तत्त्वया रुपय् थुकिलि कोभ्यालेन्त स्वापू दयेकेगु निंतिं स्वंगु भ्यालेन्स इलेक्ट्रोन दइ, गुकिया लिच्वः कथं यक्व यौगिक दसु बोरिक एसिड, खनिज सोडियम बोरेट, व बोरोन कार्बाइड व बोरोन नाइट्राइडया अल्ट्रा-हार्ड क्रिस्टल दइ।

बोरोन पूर्ण रुपं कस्मिक रे स्प्यालेसन (cosmic ray spallation) व सुपरनोभा (supernovas)या लिच्वःया कथं दयावःगु ख व स्तेलर न्युक्लियोसिन्थेसिसं (stellar nucleosynthesis) मखु। अतः, थ्व तत्त्व सूर्द्यःमन्द व पृथ्वीया क्रस्टय् म्हो जक दु। थ्व तत्त्व पृथ्वीया क्रस्टया तौलया ल्याखं करिब ०.००१ प्रतिशत जुइ। पृथ्वीइ थुकिया अप्व साधारण प्राकृतिक रुपं दयाच्वंगु यौगिक बोरेट खनिज, थ्व खनिजया लःया घुलनशीलताया कारणं पृथ्वीइ दयाच्वंगु दु। थुकियात औद्योगिककथं इभापोराइटया रुपय् उत्खनन याइ, गुकिया दसु बोरेक्स व कर्नाइट ख। थ्व तत्त्वया दकलय् अप्व भण्डार टर्कीइ दु। टर्की हलिमय् दकलय् अप्व बोरोन खनिज उत्पादक देय् ख।

स्वयादिसँ
 रसायनिक तत्त्व

पुचः:रसायनिक तत्त्व